ਕੈਟ ਬਲਾਕੀ
ਕੈਟ ਬਲਾਕੀ ਇੱਕ ਯੂ-ਟਿਊਬ ਹਸਤੀ ਅਤੇ ਟਰਾਂਸਜੈਂਡਰ ਹੱਕਾਂ ਲਈ ਕਾਰਕੁੰਨ ਹੈ।

ਮੁੱਢਲਾ ਜੀਵਨ
ਬਲਾਕੀ ਦਾ ਜਨਮ ਲਾਇਨਵੁੱਡ, ਕੈਲੀਫੋਰਨੀਆ ਵਿੱਚ ਹੋਇਆ ਅਤੇ ਉਹ ਵਾਲਨੱਟ, ਕੈਲੀਫੋਰਨੀਆ ਵਿੱਚ ਰਹਿ ਕੇ ਵੱਡੀ ਹੋਈ। ਉਸਨੂੰ ਗੋਦ ਲਿਆ ਗਿਆ ਸੀ। ਮਿਡਲ ਸਕੂਲ ਵਿੱਚ ਹੀ ਬਲਾਕੀ ਨੇ ਆਪਣੀ ਲਿੰਗ ਪਛਾਣ ਨੂੰ ਲੈ ਕੇ ਸਵਾਲ ਕਰਨੇ ਸ਼ੁਰੂ ਕਰ ਦਿੱਤੇ ਸਨ ਅਤੇ ਜੈਂਡਰ-ਕੁਈਰ ਵਜੋਂ ਪਛਾਣ ਕਰਨੀ ਸ਼ੁਰੂ ਕਰ ਦਿੱਤੀ ਸੀ। ਉਸ ਨੂੰ ਕਾਲਜ ਵਿੱਚ ਟ੍ਰਾਂਸ-ਔਰਤ ਵਜੋਂ ਜਾਣਿਆ ਗਿਆ। ਬਲਾਕੀ ਨੇ ਗ੍ਰੈਜੁਏਸ਼ਨ ਕੈਲੀਫੋਰਨੀਆ ਇੰਸਟੀਚਿਊਟ ਆਫ ਆਰਟਸ ਤੋਂ 2012 ਵਿੱਚ ਕੀਤੀ ਅਤੇ ਨਾਲ ਹੀ ਕਰੈਕਟਰ ਐਨੀਮੇਸ਼ਨ ਵਿੱਚ ਬੀ.ਐਫ.ਏ. ਕੀਤੀ।

ਕਰੀਅਰ
ਬਲਾਕੀ ਨੇ ਦਸੰਬਰ 2010 ਵਿੱਚ ਵੀਡੀਓ ਬਲੌਗ ਸ਼ੁਰੂ ਕੀਤਾ ਸੀ। ਉਸ ਦਾ ਯੂ-ਟਿਊਬ ਚੈਨਲ ਕੈਟ ਬਲਾਕੀ ਨਸਲ, ਲਿੰਗ ਅਤੇ ਹੋਰ ਸਮਾਜਿਕ ਨਿਆਂ ਦੇ ਮਾਮਲਿਆਂ ਬਾਰੇ ਚਰਚਾ ਕਰਨ 'ਤੇ ਧਿਆਨ ਕੇਂਦਰਤ ਕਰਦਾ ਹੈ। ਬਲਾਕੀ ਨੇ ਆਪਣੇ ਆਪ ਨੂੰ ਇਹ ਕਹਿ ਕੇ ਵਰਣਿਤ ਕੀਤਾ ਹੈ, "ਮੈਂ ਇੱਕ ਔਰਤ ਹਾਂ, ਕਾਲੀ ਹਾਂ ਅਤੇ ਮੈਂ ਟਰਾਂਸ ਹਾਂ। ਬਹੁਤ ਸਾਰੀਆਂ ਚੀਜ਼ਾਂ ਹਨ ਜਿਹਨਾਂ ਦਾ ਮੈਨੂੰ ਸਾਹਮਣਾ ਕਰਨਾ ਪੈਂਦਾ ਹੈ। ਜਦੋਂ ਮੈਂ ਇਨ੍ਹਾਂ ਚੀਜ਼ਾਂ ਬਾਰੇ ਗੱਲ ਕਰ ਰਹੀ ਹੁੰਦੀ ਹਾਂ ਤਾਂ ਮੈਂ ਅਸਲ 'ਚ ਆਪਣੇ ਸਰੀਰ ਦੀ ਬਣਤਰ ਬਾਰੇ, ਰੂਪ ਬਾਰੇ ਗੱਲ ਕਰ ਰਹੀ ਹੁੰਦੀ ਹਾਂ।"

2017 ਵਿੱਚ ਬਲਾਕੀ ਨੇ ਟਰੂ ਟੀ ਨਾਮ ਦੀ ਇੱਕ ਹਫਤਾਵਾਰੀ  ਯੂ-ਟਿਊਬ ਲੜੀ ਸ਼ੁਰੂ ਕੀਤੀ ਜਿੱਥੇ ਉਹ ਉਨ੍ਹਾਂ ਸਵਾਲਾਂ ਦੇ ਜਵਾਬ ਦਿੰਦੀ ਹੈ ਜੋ ਦਰਸ਼ਕ ਉਸ ਨੂੰ ਨਸਲਵਾਦ, ਟ੍ਰਾਂਸਫੋਬੀਆ, ਕਾਲੇ ਸੱਭਿਆਚਾਰ ਅਤੇ ਕਈ ਹੋਰ ਵਿਸ਼ਿਆਂ ਬਾਰੇ ਮੈਸੇਜ ਭੇਜਦੇ ਹਨ। ਬਲਾਕੀ ਨੇ ਕਈ ਹੋਰ ਯੂ-ਟਿਊਬ ਦੇ ਵੀਡੀਓਜ਼ ਜਿਵੇਂ ਕਿ ਲਿੰਗ ਸਰਵਨਾਂ ਬਾਰੇ ਬਜ਼ਫੀਡ ਵੀਡੀਓ 'ਤੇ ਮਹਿਮਾਨ ਪੇਸ਼ਕਾਰੀ ਕੀਤੀ ਹੈ। ਉਸ ਨੇ ਫ੍ਰੈਂਚੇਸਕਾ "ਚੇਸਕੇਲੇ" ਰੈਮਸੇ ਅਤੇ ਏਰੀ ਫਿਟਜ਼ ਵਰਗੇ ਯੂ-ਟਿਊਬਜ ਨਾਲ ਵੀ ਸਹਿਯੋਗ ਕੀਤਾ ਹੈ ਐਡਵੋਕੇਟ ਰਿਪੋਰਟ ਕਰਦਾ ਹੈ ਕਿ "ਉਸ ਦੇ  ਯੂ-ਟਿਊਬ ਵੀਡੀਓ ਕਲਾਸਰੂਮਾਂ ਵਿੱਚ ਵਿਦਿਅਕ ਸਾਧਨਾਂ ਵਜੋਂ ਦਿਖਾਏ ਗਏ ਹਨ"।

ਦ੍ਰਿਸ਼ਟਾਂਤ 
2015 ਵਿੱਚ, ਬਲਾਕੀ ਨੇ ਰਾਮਸੇ ਦੀ ਕਹਾਣੀ "ਸਮਟਾਈਮਜ਼ ਯੂ ਆਰ ਏ ਕੈਟਰਪਿੱਲਰ" ਨੂੰ ਐਨੀਮੇਟ ਕਰਨ ਲਈ ਸਾਥੀ ਕਲਾਕਾਰ ਅਤੇ  ਯੂ-ਟਿਊਬਰ ਫ੍ਰੈਂਚੇਸਕਾ ਰਾਮਸੇ ਨਾਲ ਮਿਲ ਕੇ ਕੰਮ ਕੀਤਾ ਸੀ। ਇਹ ਲਘੂ ਫ਼ਿਲਮ ਵਿਸ਼ੇਸ਼ ਅਧਿਕਾਰਾਂ ਨੂੰ ਸੰਬੋਧਿਤ ਕਰਦੀ ਹੈ ਅਤੇ ਇਸ ਤੋਂ ਬਾਅਦ ਕਈ ਸਾਈਟਾਂ 'ਤੇ ਸਾਂਝੀ ਕੀਤੀ ਗਈ ਹੈ, ਜਿਸ ਵਿੱਚ ਹਰ ਰੋਜ਼ ਨਾਰੀਵਾਦ, ਅਪਵਰਤੀ, ਮਾਈਕ, ਅਤੇ ਐਮਟੀਵੀ ਸ਼ਾਮਲ ਹਨ।

ਹੋਰ ਉੱਦਮ 
ਬਲਾਕੀ ਨੇ ਰੋਜ਼ਾਨਾ ਨਾਰੀਵਾਦ ਅਤੇ ਹਫਿੰਗਟਨ ਪੋਸਟ ਦੇ ਬਲਾਕੀ ਵਾਇਸ ਸੈਕਸ਼ਨ ਵਰਗੀਆਂ ਵੈੱਬਸਾਈਟਾਂ ਵਿੱਚ ਯੋਗਦਾਨ ਪਾਇਆ ਹੈ। ਬਲੈਕ ਨੇ ਸੈਨ ਡਿਏਗੋ ਦੇ 2015 ਕਾਮਿਕ-ਕੌਨ ਵਿੱਚ ਟ੍ਰਾਂਸਜੈਂਡਰ ਪਾਤਰਾਂ ਨੂੰ ਲਿਖਣ ਦੇ ਇੱਕ ਪੈਨਲ ਵਿੱਚ ਹਿੱਸਾ ਲਿਆ ਅਤੇ ਯੂਨੀਵਰਸਿਟੀ ਆਫ ਟੋਲੇਡੋ ਦੇ ਐਲ.ਜੀ.ਬੀ.ਟੀ.ਕਿਉ. ਇਤਿਹਾਸ ਮਹੀਨੇ ਦੇ ਸਮਾਰੋਹ ਵਿੱਚ ਮੁੱਖ ਬੁਲਾਰਾ ਸੀ।

ਹਵਾਲੇ

ਟਰਾਂਸਜੈਂਡਰ ਅਧਿਕਾਰ ਕਾਰਕੁੰਨ
ਟਰਾਂਸਜੈਂਡਰ
ਟਰਾਂਸਜੈਂਡਰ ਲੇਖਕ